**SUSISIEKIMO KOMUNIKACIJŲ (YPATINGIEMSSTATINIAMS PRISKIRIAMŲGATVIŲ IR KITŲ TRANSPORTO STATINIŲ) IR KITŲ INŽINERINIŲ STATINIŲ PROJEKTAVIMO IR STATINIŲ PROJEKTŲ VYKDYMO PRIEŽIŪROS** **PASLAUGŲ PIRKIMO**

**PAGRINDINĖ SUTARTIS**

20­­24 m. ............................. d. Nr. ...............

Kaunas

Kauno miesto savivaldybės administracija (toliau – Užsakovas), atstovaujama Administracijos direktoriaus Tado Metelionio, veikiančio pagal Kauno miesto savivaldybės administracijos nuostatus, ir uždaroji akcinė bendrovė „URBAN LINE“ (toliau – Paslaugų teikėjas), atstovaujama rinkotyros skyriaus specialistės Vilmos Kazakevičiūtės, veikiančios pagal 2024 m. sausio 8 d. įgaliojimą Nr. ĮGA-2024/01, toliau Užsakovas ir Paslaugų teikėjas vadinami Šalimis, vadovaudamiesi 2024 m. sausio 8 d. preliminariąja sutartimi Nr. SR-11, sudarė šią sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Konkurso sąlygos** –Užsakovo 2023 m. rugsėjo 20 d. paskelbto Susisiekimo komunikacijų (gatvių ir kitų transporto statinių) ir kitų inžinerinių statinių projektavimo ir statinių projektų vykdymo priežiūros paslaugų pirkimo atviro konkurso dokumentai (pirkimo Nr. 688222 nuoroda į konkurso dokumentus).

1.2. **Mediana** –Nurodytiems darbuotojams mokama mėnesio darbo užmokesčio mediana, ne mažesnė kaip Preliminariosios sutarties 3 priedo 4 lentelėje, nurodyta Sutarties 26.41 papunktyje.

1.3. **Nurodyti darbuotojai** –Užsakovo nurodytas užduotis faktiškai atliksiantys darbuotojai, įskaitant ir subteikėjų darbuotojus, tai yra susisiekimo komunikacijos (ypatingiems statiniams priskiriamų kitų inžinerinių statinių pirkimo dalies) projektavimo ir statinių projektų vykdymo priežiūros paslaugas teiksiantys darbuotojai, kurių sąrašas turi būti pateikiamas Užsakovui ne vėliau kaip per 3 darbo dienas nuo Sutarties įsigaliojimo, kaip reikalaujama Sutarties 26.31 papunktyje.

1.4. **Pagrindinė sutartis** – susisiekimo komunikacijų (ypatingiemsstatiniamspriskiriamųkitų inžinerinių statinių projektavimo ir statinių projektų vykdymo priežiūros paslaugų sutartis (toliau – Sutartis), kurią sudaro Užsakovas ir Paslaugų teikėjas, vadovaudamiesi Preliminariosios sutarties nuostatomis.

1.5. **Pasiūlymas** – vadovaujantis Konkurso sąlygomis kiekvieno iš Paslaugų teikėjų parengtas ir Užsakovui nustatyta tvarka pateiktas įpareigojantis Pasiūlymas. Priklausomai nuo konteksto Pasiūlymas taip pat reiškia kiekvieno iš Paslaugų teikėjo dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.6. **Paslaugos** – susisiekimo komunikacijų (ypatingiemsstatiniamspriskiriamųkitų inžinerinių statinių projektavimo ir statinių projektų vykdymo priežiūros paslaugos, atitinkančios Paslaugų techninę specifikaciją (toliau – techninė specifikacija) (Preliminarios sutarties 2 priedas) ir projektavimo užduotį, nurodytą Sutarties 1 priede, ir kurios turi būti teikiamos Užsakovui pagal Sutartį.

1.7. **Paslaugų kaina** – kaina, nurodyta Sutarties 10 punkte.

1.8. **Preliminarioji sutartis** – 2024 m. sausio 8 d. Susisiekimo komunikacijos (ypatingiems statiniams priskiriamų gatvių ir kitų transporto statinių) ir kitų inžinerinių statinių projektavimo ir statinių projektų vykdymo priežiūros paslaugų pirkimo preliminarioji sutartis Nr. SR-11, kuri nustato sąlygas, teikiamas pagrindinėms sutartims, sudarytoms Preliminariosios sutarties galiojimo laikotarpiu.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Šalių santykių dėl Paslaugų teikimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Paslaugų teikėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Paslaugų teikėjas pareiškia ir garantuoja, kad:

5.1. jis turi visus leidimus, licencijas, kvalifikacijos atestatus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas Konkurse / teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

 **SUTARTIES DALYKAS IR TEISINIAI SANTYKIAI**

7. Paslaugų teikėjas įsipareigoja pagal techninę specifikaciją ir Užsakovo pateiktą projektavimo užduotį:

7.1. parengti techninėje specifikacijoje ir Užsakovo pateiktoje projektuojamo objekto

projektavimo užduotyje nurodytus reikalavimus atitinkantį Vytauto parko laiptų kapitalinio remonto techninio darbo projektą (toliau – Projektas), suderinti jį su visomis suinteresuotomis institucijomis ir Užsakovu, taip pat atlikti kitas procedūras, nurodytas projektavimo užduotyje;

7.2. suteikti parengto statinio Projekto vykdymo priežiūros paslaugas.

8. Šalys aiškiai susitaria, kad Paslaugų teikėjo prievolė teikti Paslaugas pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Paslaugas Užsakovas sumoka Sutartyje nurodytą Paslaugų kainą, Sutartyje nurodytomis sąlygomis ir tvarka.

**IV SKYRIUS**

 **SUTARTIES KAINA**

10. Pradinės Sutarties vertė, lygi Paslaugų teikėjo pasiūlymo kainai be pridėtinės vertės mokesčio (toliau – PVM), nurodytai už visą perkamų Paslaugų kiekį, yra 44000,0 Eur *(nurodoma bendra vertė be PVM, susidedanti iš 10 punkto papunkčiuose nurodytų sumų)*.

Pradinės Sutarties vertę sudaro:

10.1. Projekto parengimo paslaugų kaina be PVM, kuri yra 42000,0 Eur*;*

10.2. Statinio Projekto vykdymo priežiūros paslaugų kaina be PVM, kuri yra 2000,0 Eur;

Paslaugų teikėjo Pasiūlymo kaina su PVM yra 53240,0 Eur.

11. Sutarčiai taikoma fiksuotos kainos kainodara. Sutarties 10 punkte nurodyta Paslaugų kaina yra fiksuota, nustatyta visam Sutarties galiojimo laikotarpiui ir nekeičiama, išskyrus Sutarties 12 punkte nustatytas fiksuotos kainos peržiūros taisykles.

Sutarties 10 punkto papunkčiuose nurodomos atnaujinto tiekėjų varžymosi metu nustatytos siūlomų Paslaugų kainos, t. y. Paslaugų atskirų sudedamųjų dalių kainos (kai Pagrindinė sutartis sudaroma atnaujinant tiekėjų varžymąsi) arba Preliminariosios sutarties 3 priedo 1–3 lentelėse nurodytų reikalingų Paslaugų įkainių suma (kai Pagrindinė sutartis sudaroma neatnaujinant tiekėjų varžymosi) *(pasirinkti reikiamą)*, pagal kuriuos bus mokama už faktiškai suteiktas Paslaugas.

Į kainą (be PVM) turi būti įskaičiuoti visi mokesčiai (išskyrus PVM), autorinis atlyginimas ir visos su Paslaugų teikimu (įskaitant, bet neapsiribojant, reikalingų derinimų su atitinkamomis institucijomis rengiant Projektą atlikimu, leidimų gavimu (jei reikia), konsultacijų ir atsakymų, susijusių su Projektu, teikimu, vykdant rangos darbų pagal Projektą viešąjį pirkimą, Projekto tikslinimu ir pakeitimu Sutartyje nustatyta tvarka) susijusios išlaidos. Paslaugų teikėjas neturi teisės reikalauti padengti jokių išlaidų, viršijančių Paslaugų kainą (be PVM) ir jai taikomą PVM. Jei kai kurie darbai, paslaugos ar mokesčiai nėra atskirai įvertinti ir (ar) atskirai įvardyti, bet yra būtini tinkamam Sutarties įvykdymui, laikoma, kad jie yra įskaičiuoti į Paslaugų kainą. Vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo pagal VPĮ 89 straipsnio 1 dalies 2–5 punktuose ir 2 dalyje nustatytus atvejus, į Pradinės Sutarties vertę nėra įtrauktos.

12. Paslaugų kainos (jos sudedamųjų dalių) peržiūros taisyklės:

12.1. Paslaugų kainos (jos sudedamųjų dalių) perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei buvo perskaičiuoti Preliminariosios sutarties įkainiai, nurodyti Preliminariosios sutarties 3 priede, ir Sutartis dar galioja. Paslaugų kaina, nurodyta Sutarties 10 punkte, ir jos sudedamosios dalys perskaičiuojama (mažinama ar didinama) tokiu pačiu dydžiu (procentu), kaip ir Preliminariosios sutarties įkainiai, nurodyti Preliminariosios sutarties 3 priede.

12.2. Perskaičiuota Paslaugų kaina įforminama rašytiniu Šalių susitarimu ne vėliau kaip per 10 kalendorinių dienų nuo prašymo pateikimo dienos. Susitarimas padidinti ar sumažinti Paslaugų kainą ir atitinkamai, esant poreikiui, pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas neatskiriama Sutarties dalimi.

12.3. Perskaičiuota Paslaugų kaina taikoma tik toms Paslaugoms, kurios bus teikiamos po susitarimo dėl Paslaugų kainos perskaičiavimo įsigaliojimo. Paslaugų, suteiktų iki susitarimo dėl Paslaugų kainos perskaičiavimo įsigaliojimo, ir Paslaugų, suteiktų pažeidus Paslaugų teikimo terminus ir Paslaugų teikėjui nepateikus šių terminų praleidimą patvirtinančių objektyvių įrodymų, kaina nebus perskaičiuojama, jei ji didėja.

12.4. Atlikus Paslaugų kainos perskaičiavimą, vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 191 punkte nustatyta tvarka, patikslinama (didėja arba mažėja) Paslaugų kaina ir, esant poreikiui, patikslinama (didėja arba mažėja) pradinės Sutarties vertė.

13. Paslaugoms taikytino PVM (jei taikomas) perskaičiavimas:

13.1. bet kuriuo Sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis;

13.2. PVM pokyčio dydis yra proporcingas PVM tarifo pokyčio dydžiui;

13.3. suinteresuota Šalis raštu kreipiasi į kitą Šalį dėl PVM tarifo perskaičiavimo ir atitinkamai perskaičiuojama pradinės Sutarties vertė be PVM. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi;

13.4. pasikeitęs Paslaugoms taikytinas PVM tarifas taikomas tik po teisės akto, kuriuo pakeičiamas Paslaugoms taikomas PVM, įsigaliojimo teikiamoms Paslaugoms.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.

14. Galutinė kaina, kurią Užsakovas turi sumokėti Paslaugų teikėjui, priklauso nuo faktiškai, tinkamai vykdant Sutartį suteiktų Paslaugų apimties.

**V SKYRIUS**

 **ATSISKAITYMO TVARKA**

15. Užsakovas už Projekto parengimo paslaugas atsiskaito tokia tvarka: 100 proc. atitinkamo Projekto parengimo paslaugų kainos ir PVM bus sumokėta pasirašius suteiktų Paslaugų perdavimo ir priėmimo aktą (jei statybą leidžiantis dokumentas yra neprivalomas)arba kai Statybos įstatymo nustatyta tvarka bus išduotas statybą leidžiantis dokumentas ir perduotas Užsakovui (jei statybą leidžiantis dokumentas yra privalomas).

16. Pagal šalių suderintą ir pasirašytą Paslaugų perdavimo ir priėmimo aktą Paslaugų teikėjas per 10 darbo dienų pateikia sąskaitą faktūrą, kurią Užsakovas apmoka per 30 kalendorinių dienų nuo sąskaitos faktūros gavimo dienos. Suma, sumokėta už suteiktas Projekto parengimo paslaugas, negali viršyti Sutarties 10 punkto atitinkamame papunktyje nurodyto Projekto parengimo kainos ir taikomo PVM.

17. Už statinio Projekto vykdymo priežiūros paslaugas (jei jos numatytos Sutartyje) Paslaugų teikėjui mokama kas mėnesį pagal Užsakovui pateiktą ir su juo suderintą praėjusį mėnesį atliktų statybos / rekonstravimo / remonto darbų ataskaitą ir ataskaitoje nurodytiems statybos / rekonstravimo / remonto darbams išrašytą sąskaitą faktūrą. Tokia ataskaita privalo būti pateikta iki kiekvieno kito mėnesio, einančio po ataskaitinio kalendorinio mėnesio, 5 (penktos) dienos (jei tai ne darbo diena – iki kitos, po jos einančios darbo dienos). Paslaugų teikėjui už statinio Projekto vykdymo priežiūros paslaugas sumokama Sutarties 10 punkto atitinkamame papunktyje nurodyta kaina ir PVM, ją išskaidant proporcingai pagal atitinkamą mėnesį atliktų statybos / rekonstravimo / remonto darbų vertę, ją lyginant su bendra statinio statybos / rekonstravimo / remonto darbų verte. Užsakovas už statinio Projekto vykdymo priežiūros paslaugas sumoka Paslaugų teikėjui per 30 kalendorinių dienų nuo sąskaitos faktūros gavimo dienos. Bendra suma, sumokėta už suteiktas statinio Projekto vykdymo priežiūros paslaugas, negali viršyti Sutarties 10 punkto atitinkamame papunktyje nurodytos kainos ir PVM.

18. Užsakovas turi teisę sulaikyti mokėjimą už suteiktas Paslaugas, jeigu Paslaugų teikėjas per Sutartyje nurodytus terminus nepašalino Užsakovo nurodytų Paslaugų defektų ir / ar padarė materialinę žalą ir neatlygino už ją Užsakovui ar kitaip pažeidė šios Sutarties sąlygas bei šių pažeidimų laiku nepašalino.

19. Paslaugų teikėjas sąskaitas faktūras privalo pateikti elektroniniu būdu:

19.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis elektroninėmis priemonėmis;

19.2. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu));

19.3. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo (toliau – VPĮ) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

20. Užsakovas gali tiesiogiai atsiskaityti su subteikėjais. Apie šią galimybę Užsakovas informuoja subteikėją atskiru pranešimu per 3 (tris) darbo dienas nuo pranešimo iš Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi ne vėliau kaip per 2 (dvi) darbo dienas raštu pateikti prašymą Užsakovui. Tokiu atveju, Užsakovas, Paslaugų teikėjas ir subteikėjas sudaro trišalę sutartį, kurioje pateikiama tiesioginio atsiskaitymo su subtiekėju tvarka, įskaitant teisę Paslaugų teikėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Paslaugų teikėjo atsakomybės dėl Sutarties vykdymo.

**VI SKYRIUS**

**PASLAUGŲ TEIKIMO TERMINAI**

21. Paslaugų teikėjas įsipareigoja savo lėšomis ir rizika:

21.1. ne ilgiau kaip per 6 mėnesius nuo Sutarties įsigaliojimo dienos parengti  kapitalinio remonto techninį darbo projektą pagal techninę specifikaciją ir Užsakovo pateiktą  projektavimo užduotį, jį suderinti su Užsakovu ir pateikti saugaus eismo auditui atlikti (jei auditas yra privalomas), o po to ekspertizei (jei ekspertizė yra privaloma);

21.2. į ekspertizės pastabas atsakyti ir gauti teigiamą ekspertizės išvadą ne ilgiau kaip per 6 savaites nuo ekspertizės išvadų gavimo dienos;

21.3. gavus teigiamą ekspertizės išvadą ne ilgiau kaip per 2 mėn. gauti statybą leidžiantį dokumentą, išskyrus atvejį, kai išduodant statybą leidžiantį dokumentą pasikeičia institucijų, išdavusių projektavimo sąlygas, reikalavimai ir dėl to Paslaugų teikėjui reikia papildomai projektuoti. Tokiu atveju, nurodytas terminas rašytiniu šalių susitarimu yra pratęsiamas. Šis susitarimas dėl Sutarties pakeitimo yra neatskiriama Sutarties dalis.

22. Projekto parengimo paslaugų teikimo terminas, atsiradus nenumatytoms aplinkybėms, nepriklausančioms nuo Paslaugų teikėjo (pvz., negalima toliau teikti Projekto parengimo paslaugų, negavus reikalingų suderinimų, pritarimų, leidimų, dėl kurių buvo kreiptasi laiku, ir pan.) ir kai jis pateikia Užsakovui tai pagrindžiančius dokumentus, Šalių rašytiniu sutarimu pratęsiamas tiek dienų, kiek Paslaugų teikėjas ne dėl savo kaltės negali teikti šių paslaugų. Šis susitarimas dėl Sutarties pakeitimo yra neatskiriama Sutarties dalis.

23. Sutarties 21.1–21.8 papunkčiuose numatytas paslaugas Paslaugų teikėjas privalo teikti laikydamasis Šalių suderinto ir prie Sutarties pateikto Projekto parengimo paslaugų teikimo grafiko.

24. Statinio Projekto vykdymo priežiūros paslaugų teikimo pradžia – Užsakovo pranešimo apie rangos sutarties pasirašymą diena, pabaiga – statybos užbaigimo akto arba deklaracijos apie statybos užbaigimą pasirašymo diena.

**VII SKYRIUS**

**ŠALIŲ ĮSIPAREIGOJIMAI**

25. Užsakovas įsipareigoja:

25.1. suteikti Paslaugų teikėjui informaciją ir pateikti dokumentus, būtinus Paslaugoms teikti;

25.2. ne vėliau kaip per 5 (penkias) darbo dienas po rašytinio Paslaugų teikėjo prašymo gavimo suteikti įgaliojimus Paslaugų teikėjui veikti Užsakovo vardu visose kompetentingose institucijose ta apimtimi, kiek tai susiję su Paslaugų teikimu;

25.3. pateikti Paslaugų teikėjui projektavimo užduotį ir kitą techninę dokumentaciją (projektuojamo objekto adresą, pagrindines objekto charakteristikas (pvz., ilgį ir pan.) ir kitą informaciją apie projektuojamą objektą (pvz., unikalų numerį (jeigu jis yra)), ir (ar) ir pan.) per 3 darbo dienas nuo Sutarties įsigaliojimo dienos [*punktas taikomas, jeigu Sutartis sudaroma neatnaujinto varžymosi būdu*];

25.4. bendradarbiauti su Paslaugų teikėju vykdant Sutartį, dalyvauti aptariant projektavimo metu kylančius klausimus;

25.5. iki pateikiant Projektą ekspertizei, raštu pritarti Projekto sprendiniams [*punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas projektavimo užduotyje*];

25.6. organizuoti, užtikrinti ir apmokėti Projekto ekspertizės atlikimą [*punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas projektavimo užduotyje*];

25.7. organizuoti saugaus eismo audito atlikimą ir apmokėti šią paslaugą [*punktas taikomas, jeigu saugaus eismo auditas privalomas vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas projektavimo užduotyje*];

25.8. iki gaunant statybą leidžiantį dokumentą ir gavus teigiamą ekspertizės aktą patvirtinti Projektą [*punktas taikomas, jeigu statybą leidžiantis dokumentas ir / ar Projekto tvirtinimas privalomas vadovaujantis galiojančiais statybos techniniais reglamentais ir Lietuvos Respublikos teisės aktais*];

25.9. gavęs Projekto ekspertizės išvadas, nedelsdamas perdavimo ir priėmimo aktu perduoti Paslaugų teikėjui ekspertizės išvadas, kad būtų pašalinti nurodyti trūkumai;

25.10. suderinti Projektą teisės aktų nustatyta tvarka, teikti pastabas, jei tokių bus;

25.11. nedelsdamas, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, raštu informuoti Paslaugų teikėją apie aplinkybių, galinčių trukdyti tinkamai suteikti Paslaugas, atsiradimą;

25.12. priimti Sutartyje ir jos prieduose nustatytus reikalavimus atitinkančias Paslaugas pagal abiejų Šalių pasirašomus suteiktų Paslaugų perdavimo aktus;

25.13. sumokėti Paslaugų teikėjui už tinkamai, kokybiškai ir laiku suteiktas Paslaugas Sutarties V skyriuje nustatyta tvarka, neviršydamas Sutarties 10 punkte nurodytų sumų;

25.14. informuoti Paslaugų teikėją apie statinio rangos darbų pagal Projektą sutarties pasirašymą ne vėliau kaip per 5 (penkias) darbo dienas po rangos darbų sutarties pasirašymo.

26. Paslaugų teikėjas įsipareigoja:

26.1. vadovaudamasis Lietuvos Respublikos statybos įstatymo nuostatomis ir užtikrindamas civilinę atsakomybę už padarytą žalą statytojui (Užsakovui) ir tretiesiems asmenims, būti apsidraudęs statinio projektuotojo privalomosios civilinės atsakomybės draudimu ir ne vėliau kaip per 5 darbo dienas nuo Sutarties įsigaliojimo pateikti tinkamai patvirtintas draudimo liudijimų (polisų) kopijas;

26.2. ne vėliau kaip per 5 (penkias) darbo dienas nuo sutarties įsigaliojimo dienos atvykti į objekto apžiūrą kartu su Užsakovu;

26.3. ne vėliau kaip per 10 (dešimt) darbo dienų nuo Sutarties įsigaliojimo dienos paskirti Projekto vadovą ir suteikti jam visus įgaliojimus, būtinus vykdytojo vardu veikti pagal sutartį;

26.4. ne vėliau kaip per 10 (dešimt) darbo dienų nuo Sutarties įsigaliojimo dienos pateikti ir suderinti su Užsakovu Projekto parengimo paslaugų teikimo grafiką, kuriame turi būti nurodyti:

26.4.1. Projektinių sprendinių parengimo ir patvirtinimo terminai;

26.4.2. Projekto ir / ar dalių parengimo terminai;

26.4.3. geodezinių topografinių tyrinėjimų ir / ar kitų inžinerinių statybinių tyrinėjimų terminai [*punktas taikomas, jeigu geodeziniai topografiniai tyrinėjimai ir / ar kiti inžineriniai statybiniai tyrinėjimai privalomi vadovaujantis galiojančiais statybos techniniais reglamentais ir Lietuvos Respublikos teisės aktais arba jų atlikimas nurodytas projektavimo užduotyje*];

26.4.4. Projekto viešinimo terminai [*punktas taikomas, jeigu Projekto viešinimas privalomas vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas projektavimo užduotyje*];

26.4.5. 6 (šešios) savaitės Projekto ekspertizės atlikimui, trūkumų šalinimui ir teigiamų išvadų gavimui. Paslaugų teikėjas privalo ekspertizei pateikti pilną parengto Projekto apimtį; [*punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas projektavimo užduotyje*];

26.5. pagal Užsakovo įgaliojimą parengti ir / ar gauti reikalingas paraiškas, užduotis, reikalavimus, sutikimus, derinimus, sąlygas ir kitą informaciją ir / ar dokumentus, reikalingus projektavimo paslaugoms suteikti;

26.6. teikti Paslaugas pagal Sutarties, techninės specifikacijos, projektavimo užduoties, projekto rengimo dokumentų reikalavimus ir laikytis Projekto parengimo grafike nurodytų terminų;

26.7. bendradarbiauti su Užsakovu, neatlygintinai konsultuoti Užsakovą su Sutarties vykdymu susijusiais klausimais, operatyviai ir neatlygintinai pašalinti visus pastebėtus Paslaugų trūkumus ir netikslumus ir išspręsti visus su tuo susijusius klausimus, užtikrinti, kad būtų pašalinti Užsakovo nurodyti trūkumai per Sutartyje nurodytus terminus. Užsakovui raštu paprašius, per 3 (tris) darbo dienas raštu pranešti apie Paslaugų eigą ir rezultatus;

26.8. esant pagrįstam Užsakovo prašymui, Paslaugų teikėjas ar jo atstovas – Projekto vadovas, esant poreikiui – kiti Paslaugų teikėjo atsakingi specialistai, privalo dalyvauti visuose gamybiniuose, koordinaciniuose, darbiniuose ir kituose susirinkimuose ar pasitarimuose, kuriuose yra sprendžiami ar aptariami su Projekto įgyvendinimu susiję klausimai;

26.9. nedelsdamas, bet ne vėliau kaip per 3 (tris) darbo dienas po atitinkamų aplinkybių atsiradimo / paaiškėjimo, raštu informuoti Užsakovą apie aplinkybių, galinčių trukdyti pradėti, teikti ir (arba) baigti teikti Paslaugas (įskaitant ir Užsakovo pateiktos informacijos, duomenų, dokumentų trūkumą, realią tikimybę, kad Užsakovo nurodymai kelia grėsmę Paslaugų kokybei, jų atlikimo terminams), atsiradimą;

26.10. nedelsdamas, t. y. ne vėliau kaip per 3 darbo dienas nuo jų poreikio atsiradimo, informuoti Užsakovą, jei konkrečioms paslaugoms teikti reikalingi archeologiniai, istoriniai, polichrominiai tyrimai, statinio ekspertizė, statinio būklės įvertinimas. Tokias paslaugas Užsakovas pirks papildomai;

26.11. neteikti duomenų apie statinio projektavimą (statinio statybos projektinius sprendinius, statinio statybos skaičiuojamąją kainą ir kt.) tretiesiems asmenims, išskyrus teisės aktuose numatytus atvejus;

26.12. saugoti Užsakovo komercines paslaptis ir kitą Sutarties vykdymo metu sužinotą konfidencialią informaciją, be Užsakovo rašytinio sutikimo neperduoti Paslaugų rezultato tretiesiems asmenims;

26.13. Užsakovui raštu paprašius, jam grąžinti visus iš Užsakovo gautus, Sutarčiai vykdyti reikalingus dokumentus;

26.14. kaip numatyta STR 1.04.04:2017 „Statinio projektavimas, projekto ekspertizė“ VIII skyriuje ir reglamento 13 priede, parengti projektinius pasiūlymus, pateikti medžiagą Projekto viešinimui Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“, organizuoti bei dalyvauti Projekto viešinime;

26.15. Užsakovui parinkus ekspertizės rangovą, pateikti parengto pilnos sudėties Projekto 1 egz. skaitmenine forma ekspertizės rangovui ir Užsakovui;

26.16. ne vėliau kaip per 6 (šešias) savaites nuo Projekto pateikimo ekspertizės rangovui ir Užsakovui dienos gauti teigiamas Projekto ekspertizės išvadas;

26.17. savo sąskaita ištaisyti Užsakovo nurodytus Projekto trūkumus per 5 (penkias) darbo dienas nuo rašytinių pastabų gavimo dienos;

26.18. parengus Projektą suderinti su Užsakovu ir visomis privalomomis institucijomis. Be papildomo užmokesčio pataisyti Projektą pagal pagrįstas Užsakovo ir (ar) kitų atitinkamų institucijų rašytines pastabas per 5 (penkias) darbo dienas nuo rašytinių pastabų gavimo dienos;

26.19. gauti prisijungimo ir specialiąsias projektavimo sąlygas ir už jas sumokėti;

26.20. pateikti racionaliausius Projekto sprendinius su racionaliaimažiausiomis medžiagų, finansų, darbo, energetinių resursų sąnaudomis;

26.21. pristatyti Projektą Užsakovui ir gauti Užsakovo suderinimą ir pritarimą sprendiniams;

26.22. Projektą parengti tokia apimtimi, kad Užsakovas galėtų paskelbti statinio statybos rangovo parinkimo viešųjų pirkimų konkursą, t. y. techninės specifikacijos, *excel* darbų kiekių žiniaraščiai, pjūviai, detalės turi būti aiškūs, išbaigti ir visiems suprantami. Projektas turi atitikti statybos techninio reglamento STR 1.04.04:2017 „Statinio projektavimas, projekto ekspertizė“ reikalavimus;

26.23. pagal suderintą grafiką perduoti Užsakovui:

26.23.1. Projekto 2 (du) vienetus popierinių egzempliorių ir 1 (vieną) egzempliorių skaitmeninėje laikmenoje;

26.23.2. Projekto, brėžinių, planų, techninės ir kitos projekto dokumentacijos *[..... (kiekis žodžiais)*] egzempliorius (iš to skaičiaus vieną originalų egzempliorių) analogine forma, 2 egzempliorius skaitmenine forma „dwg“ formatu ir visų techninių projektų kompaktines laikmenas, kaip numato STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (perduoti Užsakovui pasirašius suteiktų Paslaugų perdavimo ir priėmimo aktą);

26.24. nedeldamas teikti Užsakovui konsultacijas (tiek žodžiu, tiek raštu) dėl Projekto sprendinių, esant poreikiui – tikslinti Projektą, vykdant statinio statybos rangovo parinkimo procedūras viešųjų pirkimų būdu (tokios konsultacijos, įskaitant, bet neapsiribojant, apima pagalbą atsakant į minimų procedūrų metu pateiktus teikėjų paklausimus, susijusius su Projekto sprendiniais). Į gautus paklausimus Paslaugų teikėjas įsipareigoja raštu atsakyti ne vėliau kaip per 1 (vieną) darbo dieną nuo paklausimų pateikimo dienos, kartu pateikdamas patikslintus Projekto dokumentus, jei tokie patikslinimai turi būti atlikti (t. y. jeigu yra Projekto klaidų);

26.25. sumokėti už visas papildomas projektavimo paslaugas, kurios atsirado dėl Paslaugų teikėjo kaltės ir reikėjo atlikti Projekto keitimus;

26.26. teikti statinio Projekto vykdymo priežiūros paslaugas, atitinkančias techninėje specifikacijoje ir projektavimo užduotyje (Sutarties 1 priedas) nurodytus reikalavimus, nuo Užsakovo pranešimo apie statinio rangos sutarties pasirašymą per visą statybos darbų vykdymo laikotarpį iki statybos darbų užbaigimo akto pasirašymo dienos, vadovaujantis statybos techniniu reglamentu STR1.06.01:2016 „Statybos darbai. Statinio statybos priežiūra“, kitais teisės aktais ir Sutartimi. Į objektą atvykti pagal poreikį, bet ne rečiau kaip vieną kartą per mėnesį, dalyvauti pasitarimuose objekte;

26.27. statinio Projekto vykdymo priežiūros metu pasirašyti paslėptų statinio konstrukcijų ir paslėptų statybos darbų patikrinimo, inžinerinių tinklų, statinio inžinerinių sistemų, technologinių inžinerinių sistemų išbandymo, pripažinimo tinkamais naudoti aktus ir kitus statybos vykdymo dokumentus, jei jie atitinka prižiūrimo statinio Projekto sprendinius, normatyvinių statybos techninių, normatyvinių statinio saugos ir paskirties dokumentų reikalavimus;

26.28. sudarius Sutartį, bet ne vėliau kaip per 3 darbo dienas nuo Sutarties įsigaliojimo, pateikti Užsakovui Nurodytų darbuotojų sąrašą (vardus, pavardes, gimimo datas) ir jiems siūlomo mokėti darbo užmokesčio mėnesio medianą. Sąraše kiekvieno Paslaugų teikėjo Nurodytų darbuotojų Mediana turi būti ne mažesnė, kaip nurodyta Preliminariosios sutarties 3 priedo 4 lentelėje. Sutarties vykdymo metu, pasikeitus nurodytai informacijai, Paslaugų teikėjas nedelsdamas privalo informuoti Užsakovą ir pateikti atnaujintą Nurodytų darbuotojų sąrašą *(ši nuostata taikoma, jeigu Paslaugų teikėjui už socialinį kriterijų buvo paskirta daugiau kaip 0 balų)*;

26.29. užtikrinti, kad Paslaugas teiks reikiamos kvalifikacijos specialistai, nurodyti prie Sutarties pridedamame sąraše. Jei Sutarties vykdymo metu būtina keisti sąraše nurodytus specialistus (kai tai susiję su Sutartyje nurodytų asmenų liga, darbo santykių su jais nutraukimu ir kitomis panašiomis aplinkybėmis), Paslaugų teikėjas apie tai turi nedelsdamas pranešti raštu Užsakovui ir, raštu suderinęs su juo, pakeisti juos lygiaverčiais (ne žemesnės kvalifikacijos) specialistais. Paslaugų teikėjas neturi teisės keisti prie Sutarties pridedamame sąraše nurodytų specialistų, prieš tai raštu nepranešęs Užsakovui ir su juo nesuderinęs. Gavęs tokį pranešimą, Užsakovas kartu su Paslaugų teikėju sudaro susitarimą dėl specialistų pakeitimo, pasirašomą abiejų Sutarties Šalių. Šis susitarimas yra laikomas neatskiriama Sutarties dalimi;

26.30. užtikrinti, kad Paslaugas teiks ir Sutartį vykdys tik tokią teisę turintys asmenys;

26.31. užtikrinti, kad vykdydamas Sutartį naudos tik licencijuotą programinę įrangą;

26.32. savarankiškai apsirūpinti Paslaugoms teikti reikalingais materialiniais ištekliais;

26.33. laikytis Lietuvos Respublikos teisės aktų nuostatų ir užtikrinti, kad jų laikytųsi jo darbuotojai. Paslaugų teikėjas garantuoja Užsakovui nuostolių atlyginimą, jei Paslaugų teikėjas ar jo darbuotojai nesilaikytų Lietuvos Respublikos teisės aktų ir dėl to būtų pateikti kokie nors reikalavimai ar pradėti procesiniai veiksmai;

26.34. savo sąskaita apsaugoti ir apginti Užsakovą nuo bet kokių ieškinių, reikalavimų, nuostolių ar žalos, kylančios iš bet kokio Paslaugų teikėjo veiksmo ar neveikimo teikiant Paslaugas, įskaitant ir bet kokius bet kokių teisinių nuostatų pažeidimus;

26.35. užtikrinti, kad visa dokumentacija, susijusi su Paslaugų teikimu, būtų parengta nešališkai, laikantis Lietuvos Respublikos teisės aktų, naudojantis priimtomis ir visuotinai pripažintomis sistemomis;

26.36. nustačius, kad Paslaugos suteiktos netinkamai, yra trūkumų, klaidų, netikslumų, neatlygintinai ištaisyti visus netikslumus, klaidas ar trūkumus bei padengti visus dėl netinkamo Paslaugų suteikimo Užsakovo patirtus nuostolius;

26.37. *(Taikoma, kai pradinės Sutarties vertė yra 20 000 Eur ar didesnė):*

per 5 darbo dienas nuo Sutarties pasirašymo dienos pateikti Užsakovui 5 procentų dydžio nuo Sutarties 10 punkte nurodytos pradinės Sutarties vertės Sutarties įvykdymo užtikrinimą, išduotą banko, kredito unijos, kito turinčio teisę teikti šias paslaugas garantuotojo (toliau – ir garantas) ar draudimo bendrovės (toliau – ir laiduotojas), kuris turi galioti iki Sutarties galiojimo termino pabaigos, ir jo apmokėjimą patvirtinantį dokumentą (jeigu Paslaugų teikėjas pateikia draudimo bendrovės išduotą Sutarties įvykdymo užtikrinimą).

Sutarties įvykdymo užtikrinimu garantas (laiduotojas) privalo neatšaukiamai ir besąlygiškai įsipareigoti ne vėliau kaip per 10 darbo dienų nuo rašytinio pranešimo iš Užsakovo gavimo apie Paslaugų teikėjo Sutartyje nustatytų įsipareigojimų dalinį ar visišką jų nevykdymą arba netinkamą vykdymą ir (ar) Sutarties nutraukimą dėl Paslaugų teikėjo padaryto esminio Sutarties pažeidimo sumokėti Užsakovui Sutarties įvykdymo užtikrinimo sumą, pinigus pervesdamas į Užsakovo nurodytą sąskaitą. Negali būti nurodyta, kad garantas (laiduotojas) atsako tik už tiesioginių nuostolių atlyginimą. Garantas (laiduotojas) neturi teisės reikalauti, kad Užsakovas pagrįstų savo reikalavimą. Jei teikiamas draudimo bendrovės išduotas dokumentas, jame turi būti nurodyta sąlyga, kad, esant prieštaravimų tarp šio dokumento teksto ir draudimo bendrovės taisyklių nuostatų, pirmumo teisė bus teikiama šio dokumento tekstui.

Užsakovas pranešime garantui (laiduotojui) nurodys, kad Sutarties užtikrinimo suma jam priklauso dėl to, kad Paslaugų teikėjas iš dalies ar visiškai neįvykdė Sutarties ir (arba) ji buvo nutraukta dėl Paslaugų teikėjo padaryto esminio Sutarties pažeidimo.

Sutarties įvykdymo užtikrinimas, neatitinkantis šiame Sutarties papunktyje nustatytų reikalavimų, nebus priimamas.

Paslaugų teikėjas privalo užtikrinti, kad Sutarties įvykdymo užtikrinimas nepertraukiamai galiotų iki sutartinių įsipareigojimų įvykdymo pabaigos. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu pareikalauja Paslaugų teikėjo per 5 (penkias) darbo dienas nuo Užsakovo rašto gavimo dienos pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Paslaugų teikėjas šiame Sutarties papunktyje nustatyta tvarka nepratęsia ar nepateikia naujo Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), Užsakovas turi teisę nutraukti Sutartį ir pareikalauti garanto (laiduotojo) sumokėti Sutarties įvykdymo užtikrinimo sumą. Sutarties įvykdymo užtikrinimas yra neatskiriama Sutarties dalis;

26.38. visą Sutarties vykdymo laikotarpį mokėti Nurodytiems darbuotojams ne mažesnio nei 2501,0 Eur dydžio darbo užmokesčio mėnesio medianą *(nurodomas Preliminariosios sutarties 3 priedo 4 lentelėje nurodytas dydis)*. Užsakovas turi teisę patikrinti, ar Paslaugų teikėjas laikosi šiame papunktyje nurodyto įsipareigojimo, ir kreiptis į kompetentingas institucijas (Valstybinio socialinio draudimo fondo valdyba prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio medianą Nurodytiems darbuotojams. Tuo atveju, jei nustatoma, kad Paslaugų teikėjas nesilaiko šių įsipareigojimų, Užsakovas privalo reikalauti iš Paslaugų teikėjo sumokėti 2 000 Eur baudą už kiekvieną pažeidimo mėnesį, tarp jų ir jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys).

Jei šiame papunktyje nurodyto Paslaugų teikėjo įsipareigojimo nevykdymo atvejis nustatomas 2 (du) kartus ar Paslaugų teikėjas nevykdo 26.30 papunktyje nurodyto įsipareigojimo, Užsakovas turi teisę vienašališkai nutraukti Sutartį su tokiu Paslaugų teikėju, nes tokie pažeidimai laikomi esminiais Sutarties pažeidimais;

26.39. užtikrinti, kad visą Sutarties vykdymo laikotarpį pas Paslaugų teikėją bus įdiegta aplinkos apsaugos vadybos sistema;

26.40. tinkamai vykdyti kitus įsipareigojimus, numatytus Pirkimo sutartyje ir galiojančiuose teisės aktuose.

**VIII SKYRIUS**

**ŠALIŲ TEISĖS IR ATSAKOMYBĖ**

27. Užsakovas:

27.1. atsako už atsiskaitymą su Paslaugų teikėju Sutarties V skyriuje nustatyta tvarka;

27.2. turi teisę reikalauti, kad Paslaugų teikėjas pašalintų Paslaugų trūkumus, ištaisytų klaidas;

27.3. turi teisę nepriimti sąskaitų faktūrų ir nemokėti už Paslaugas, kol nebus pašalinti trūkumai ir ištaisytos klaidos, reikalauti Sutartyje numatytų baudų;

27.4. turi teisę Sutartyje numatytais atvejais nutraukti Sutartį;

27.5. turi teisę tikrinti teikiamų Paslaugų eigą ir kokybę, nesikišant į Paslaugų teikėjo ūkinę komercinę veiklą;

27.6. turi teisę duoti nurodymus ir pateikti papildomus dokumentus ar instrukcijas, siekiant užtikrinti greitą ir efektyvų Paslaugų teikimą ir jei tai neprieštarauja Sutarties nuostatoms bei sąlygoms;

27.7. turi teisę nemokėti už nekokybiškai suteiktas Paslaugas arba atsiradus Paslaugų trūkumų, defektų ir (ar) netikslumų;

27.8. turi teisę bet kuriuo Sutarties galiojimo metu patikrinti, ar Paslaugų teikėjas laikosi Sutarties 26.41 papunktyje nurodyto įsipareigojimo, ir kreipsis į kompetentingas institucijas (Valstybinio socialinio draudimo fondo valdyba prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio medianą Nurodytiems darbuotojams. Jeigu Valstybinio socialinio draudimo fondo valdyba prie Socialinės apsaugos ir darbo ministerijos Užsakovui nepateikia prašomos informacijos, informaciją Užsakovui apie Paslaugų teikėjo Nurodytiems darbuotojams mokamo darbo užmokesčio mėnesio medianą turi pateikti pats Paslaugų teikėjas, prieš tai kreipęsis į minėtą instituciją dėl Užsakovo prašomos informacijos išdavimo. Tuo atveju, jei nustatoma, kad Paslaugų teikėjas nesilaiko šių įsipareigojimų, turi teisę reikalauti iš Paslaugų teikėjo sumokėti 2 000 Eur baudą už kiekvieną pažeidimo mėnesį, taip pat jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys).

Jei Paslaugų teikėjas nevykdo šiame punkte nurodytų įsipareigojimų, Užsakovas turi teisę vienašališkai nutraukti Sutartį su Paslaugų teikėju, nes tokie pažeidimai laikomi esminiu Sutarties pažeidimu;

27.9. turi ir kitas Sutarties ir Lietuvos Respublikoje galiojančių teisės aktų numatytas teises.

28. Paslaugų teikėjas:

28.1. garantuoja Paslaugų kokybę ir patvirtina, kad Paslaugos teikiamos pagal teisės aktų reikalavimus, jų nepažeidžiant;

28.2. turi teisę savo Sutarties įsipareigojimams vykdyti pasitelkti subteikėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti turi pranešti Užsakovui tuo metu žinomų subteikėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subteikėjus. Savavališkas subteikėjų pakeitimas ar pasitelkimas yra esminis Sutarties sąlygų pažeidimas. Paslaugų teikėjas atsako už subteikėjų (jei tokie yra pasitelkiami) prievolių vykdymą ar netinkamą vykdymą;

28.3. Sutarties vykdymo metu gali pakeisti (Užsakovui pareikalavus – privalo pakeisti) subteikėjus arba pasitelkti naujus. Apie tai Paslaugų teikėjas turi informuoti Užsakovą, nurodydamas subteikėjo pakeitimo ar pasitelkimo priežastis. Pakeisti ar nauji subteikėjai privalo pateikti Sutarčiai vykdyti privalomus (jei tokių yra) atestatus, leidimus, licencijas, patirtį ir pan., o jei keičiamas subteikėjas, kurio pajėgumais Paslaugų teikėjas remiasi, privalo pateikti ir subteikėjo pašalinimo pagrindų nebuvimą patvirtinančius dokumentus. Gavęs tokį pranešimą ir privalomus pateikti subteikėjo dokumentus, Užsakovas kartu su Paslaugų teikėju, jei nėra subteikėjo pašalinimo pagrindų, o kiti privalomi pateikti subteikėjo dokumentai yra tinkami, per 5 darbo dienas sudaro susitarimą dėl subteikėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subteikėjas gali pradėti teikti Paslaugas tik Paslaugų teikėjui kartu su Užsakovu sudarius minėtą susitarimą. Paslaugų teikėjas negali vienašališkai keisti ar pasitelkti naujų subteikėjų, apie tai neinformavęs Užsakovą ir tokio pakeitimo neįforminęs susitarimu dėl Sutarties pakeitimo. Jei pasitelkto esamo subteikėjo, kurio pajėgumais Paslaugų teikėjas remiasi, ar pakeisto subteikėjo, kurio pajėgumais Paslaugų teikėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Užsakovas reikalauja, kad Paslaugų teikėjas per Užsakovą nustatytą terminą pakeistų minėtą subteikėją reikalavimus atitinkančiu subteikėju;

28.4. turi teisę gauti Sutartyje numatytą užmokestį už kokybiškas Paslaugas ir reikalauti, kad Užsakovas vykdytų kitus Sutartimi prisiimtus įsipareigojimus;

27.5. su Užsakovo sutikimu keisti su Užsakovu suderintą Paslaugų teikimo grafiką;

28.6. su Užsakovo sutikimu patikslinti projektavimo užduotį, jeigu nekeičiami esminiai projektavimo užduoties reikalavimai;

28.7. turi ir kitas Sutarties ir Lietuvos Respublikoje galiojančių teisės aktų numatytas teises.

29. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti šia sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

30. Paslaugų teikėjui vengiant vykdyti sutartinius įsipareigojimus arba nepašalinus trūkumų per Sutarties 26.18, 26.19 papunkčiuose nustatytus terminus, Užsakovas turi teisę nustatyta tvarka nutraukti Sutartį ir organizuoti naujas Sutarties sudarymo procedūras.

31. Paslaugų teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas.

32. Jei Užsakovas nevykdo sutartinių įsipareigojimų, t. y. vėluoja apmokėti už suteiktas Paslaugas be pateisinamos priežasties, Paslaugų teikėjas turi teisę reikalauti iš Užsakovo 0,02 procentų nuo vėluojamos apmokėti sąskaitos faktūros sumos be PVM dydžio delspinigių už kiekvieną praleistą dieną.

33. Paslaugų teikėjas, nesuteikęs Projekto parengimo paslaugų grafike ir Sutartyje numatytu laiku, įsipareigoja sumokėti Užsakovui 0,02 proc. dydžio delspinigius už kiekvieną pavėluotą dieną nuo nesuteiktų Paslaugų vertės be PVM ir atlyginti Užsakovui dėl to patirtus nuostolius, kurių nepadengia minėtos netesybos.

34. Paslaugų teikėjas, nepašalinęs trūkumų, defektų ir (ar) netikslumų per Sutarties 26.18, 26.19 papunkčiuose nurodytą terminą, įsipareigoja sumokėti Užsakovui 0,02 proc. dydžio delspinigius už kiekvieną uždelstą dieną nuo laiku nesuteiktų Paslaugų sumos be PVM ir atlyginti Užsakovui dėl to patirtus nuostolius, kurių nepadengia minėtos netesybos.

35. Paslaugų teikėjas moka Užsakovui 100 Eur dydžio baudą už kiekvieną atvejį, jei Paslaugų teikėjas nevykdo Sutarties 26.9, 26.27, 26.29 papunkčiuose nurodytų įsipareigojimų.

36. Nepašalinus trūkumų, defektų ir (ar) netikslumų per Sutarties 26.18, 26.19 papunkčiuose nustatytą laiką, Užsakovas turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Paslaugų teikėjui pagal Sutartį mokėtinas sumas. Nustačius Užsakovo patirtus su trūkumų, defektų ir (ar) netikslumų šalinimu susijusius nuostolius, Užsakovas per protingą terminą apie tai informuos Paslaugų teikėją. Tokiu atveju Paslaugų teikėjas privalės atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius.

37. Paslaugų teikėjas (kartu su techniniu prižiūrėtoju ir rangovu) Lietuvos Respublikos civilinio kodekso ir Lietuvos Respublikos statybos įstatymo nustatyta tvarka atsako už statinio sugriuvimą ar per garantinį terminą nustatytus defektus.

38. Šalys turi ir kitas Lietuvos Respublikos įstatymuose ir kituose teisės aktuose nustatytas teises ir pareigas.

**IX SKYRIUS**

**SUTARTIES GALIOJIMAS**

39.Sutartis įsigalioja, kai Šalys ją pasirašo kvalifikuotais elektroniniais parašais ir Tiekėjas pateikia Sutarties 26.37 papunktyje nurodytą Sutarties įvykdymo užtikrinimą ir jo apmokėjimą patvirtinantį dokumentą (jei pateikiamas draudimo bendrovės Sutarties įvykdymo užtikrinimo dokumentas).

Atlikus šiuos veiksmus, Sutarties įsigaliojimo diena laikytina jos pasirašymo diena.

Nepateikus 26.37 papunktyje nurodyto Sutarties įvykdymo užtikrinimo ir jo apmokėjimą patvirtinančio dokumento, Sutartis laikoma neįsigaliojusia. Sutartis galioja iki visiško sutartinių įsipareigojimų įvykdymo pagal šią Sutartį, arba iki Sutarties nutraukimo, bet ne ilgiau kaip 48 mėnesius nuo Sutarties įsigaliojimo dienos. Sutarties galiojimo pabaiga neatleidžia Šalių nuo pareigos tinkamai įvykdyti Sutartimi prisiimtus įsipareigojimus.

40. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka. Užsakovas VPĮ 33 straipsnyje nustatyta tvarka paskelbia skelbimą apie Sutarties keitimą.

41. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.

42. Sutartis gali būti nutraukta prieš terminą abiejų Šalių susitarimu, Sutarties 43 ir 44 punktuose ir Lietuvos Respublikos civiliniame kodekse nustatyta tvarka.

43. Užsakovas gali vienašališkai nutraukti Sutartį VPĮ 90 straipsnyje nustatytais atvejais ir jame nustatyta tvarka.

44. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 30 kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus ir tai yra esminis Sutarties pažeidimas. Esminiu Sutarties pažeidimu laikoma, jeigu:

44.1. Paslaugų teikėjo paskirtas Projekto vadovas netinkamai vykdo savo pareigas arba paaiškėja, kad Paslaugų teikėjo nurodytas Projekto vadovas neturi teisės vykdyti Sutartyje nurodyto statinio projektavimo paslaugų, ir Paslaugų teikėjas jo nepakeičia kitu reikiamos kvalifikacijos specialistu;

44.2. Paslaugų teikėjas nesilaiko Sutartyje nustatytos specialistų pasitelkimo / keitimo tvarkos;

44.3. Paslaugų teikėjas nepateikia civilinės atsakomybės draudimo faktą įrodančių dokumentų, kaip nurodyta Sutarties 26.1 papunktyje;

44.4. Paslaugų teikėjui iškeliama bankroto byla, jis likviduojamas ar sustabdoma jo veikla;

44.5. Paslaugų teikėjas vienašališkai pakeičia ar pasitelkia naujus subteikėjus, apie tai neinformavęs Užsakovo;

44.6. Paslaugų teikėjas nevykdo įsipareigojimų, susijusių su Mediana, kaip nurodyta Sutarties 26.31, 26.41 papunkčiuose;

44.7. Paslaugų teikėjas nevykdo arba netinkamai vykdo Sutartimi prisiimtus įsipareigojimus ir, Užsakovui pareikalavus, per Užsakovo nustatytą papildomą terminą neįvykdo nurodytų įsipareigojimų ar nepašalina nurodytų Paslaugų trūkumų;

44.8. netinkamai atlieka / neatlieka Projekto vykdymo priežiūros ir už šį pažeidimą jam yra du kartus skirta Sutartyje nurodyto dydžio bauda;

44.9. Užsakovas, nesant Paslaugų teikėjo kaltės, vėluoja apmokėti Paslaugų teikėjo tinkamai pateiktas sąskaitas faktūras daugiau nei 60 kalendorinių dienų nuo jų gavimo dienos ir, gavęs įspėjimą raštu dėl vėlavimo atlikti mokėjimą, mokėjimo neatlieka per 10 kalendorinių dienų nuo įspėjimo gavimo;

44.10. kitais Sutartyje ir teisės aktų numatytais atvejais. Nustatydamos, ar Sutarties pažeidimas yra esminis, Šalys vadovaujasi Lietuvos Respublikos civilinio kodekso 6.217 straipsniu.

45. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**X SKYRIUS**

**INTELEKTINĖS NUOSAVYBĖS TEISĖS**

46. Paslaugų teikėjas Užsakovui kartu su Projekto byla ir Paslaugų perdavimo ir priėmimo aktu perleidžia Užsakovui visas autoriaus turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis, suteikiant teisę Užsakovui disponuoti kūriniais jo nuožiūra ir (arba) kitaip realizuoti turtines teises, įgytas šios Sutarties pagrindu. Šalys nurodo ir susitaria, kad šiame punkte nurodytos autoriaus turtinės teisės bus laikomos perleistomis Užsakovui, kai atitinkama projektinė dokumentacija arba jos dalis bus perduota Paslaugų teikėjo Užsakovui Sutartyje ir projektavimo užduotyje nustatyta tvarka. Paslaugų teikėjas nurodo ir patvirtina, kad Užsakovas neprivalo sumokėti Paslaugų teikėjui papildomai už šiame punkte nurodytas perleistas autoriaus turtines teises į kūrinius (projektinę dokumentaciją ir pavienes jos dalis). Šiame punkte nurodytas turtinių teisių perleidimas neribojamas Lietuvos Respublikos teritorija.

Paslaugų teikėjui tenka visa atsakomybė, jeigu teikiant Projekto parengimo paslaugas pažeidžiamos trečiųjų asmenų intelektinės nuosavybės teisės. Tokiu atveju Paslaugų teikėjas privalo nedelsdamas savo sąskaita pašalinti tokius pažeidimus ir atlyginti visas Užsakovo dėl to patirtas išlaidas.

**XI SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

47. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

48. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

49. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**XII SKYRIUS**

**KITOS SĄLYGOS**

50. Vykdydamos Sutartį, Šalys vadovaujasi Lietuvos Respublikos įstatymais, kitais Lietuvos Respublikos teisės aktais ir Sutarties sąlygomis.

51. Ginčus, kilusius dėl Sutarties nevykdymo ar netinkamo vykdymo, Šalys sprendžia derybomis, o nepavykus susitarti – Lietuvos Respublikos įstatymų nustatyta tvarka, teisme pagal Užsakovo buveinės vietą.

52. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

53. Pasikeitus Šalių adresams ir rekvizitams, Šalys privalo per 3 darbo dienas apie tai informuoti viena kitą.

54. Šalys įsipareigoja laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo bendradarbiaudamos pagal Sutartį.

55. Sutarties atsakingi asmenys, paskirti Užsakovo 2023 m. gruodžio 29 d. įsakymu Nr. A-2747:

55.1 už Paslaugų teikėjo Pasiūlymo, Sutarties, jos pakeitimų (jei tokių bus) paskelbimą – Kristina Norkūnienė, Miesto tvarkymo skyriaus specialistė;

55.2. už Sutarties vykdymą – Inga Bendokienė, Miesto tvarkymo skyriaus vedėjo pavaduotoja;

56. Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, faksu, įteikiami asmeniškai Sutarties Šalių adresais, nurodytais Sutartyje. Jei adresatas praneša apie pasikeitusį adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas. Šalių atstovai, kuriems turi būti adresuojami visi su Sutarties vykdymu susiję oficialūs Šalių pranešimai:

56.1. Užsakovui – Kauno miesto savivaldybės administracija, Miesto tvarkymo skyrius, Laisvės al. 96, LT-44251 Kaunas;

56.2. Paslaugų teikėjui – UAB „URBAN LINE“, Liepkalnio g. 85, 02120 Vilnius.

57. Prie Sutarties pridedami dokumentai:

57.1. Projektavimo užduotis, 1 kompl.

57.2. Kvietimo pateikti pasiūlymus atnaujinto varžymosi metu pagal 2024 m. sausio 8 d. Susisiekimo komunikacijų (ypatingiems statiniams priskiriamų gatvių ir kitų transporto statinių) ir kitų inžinerinių statinių projektavimo ir statinių projektų vykdymo priežiūros paslaugų pirkimo preliminariąją sutartį Nr. SR-11 kopija, 1 kompl.

57.3. Paslaugų teikėjo atnaujinto varžymosi metu pateikto pasiūlymo kopija, 1 kompl.

57.4. Paslaugų teikėjo vadovaujančių specialistų ir asmenų, atsakingų už sutarties vykdymą, sąrašas, 1 kompl.

57.5. Statinio projekto vadovo civilinės atsakomybės draudimo liudijimo patvirtinta kopija .... l.

57.6. Projekto parengimo paslaugų teikimo grafikas, .... l.

57.7. Subteikėjų ir jiems perduodamų teikti paslaugų sąrašas (pridedama, jei yra pasitelkiami subteikėjai), .... l.

57.8. Sutarties įvykdymo užtikrinimas (pridedama, jei reikalaujama), .... l.

57.9. BIM planas (pridedama, jei reikalaujama), .... l.

**XIII SKYRIUS**

**ŠALIŲ JURIDINIAI ADRESAI IR BANKO REKVIZITAI**

**Užsakovas Paslaugų teikėjas**

Kauno miesto savivaldybės administracija UAB „URBAN LINE“

Laisvės al. 96, 44251 Kaunas Liepkalnio g. 85, 02120 Vilnius

Juridinio asmens kodas 188764867 Juridinio asmens kodas 300149157

A. s. LT444010042500010078 A. s. LT96 4010 0424 0184 3784

Luminor Bank AS Lietuvos skyrius Luminor Bank AS Lietuvos skyrius

Administracijos direktorius Rinkotyros skyriaus specialistė

 A. V. A. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

Tadas Metelionis Vilma Kazakevičiūtė